[{"text_idx": "#000000", "text": "Soovitame Tasuta e-kaubanduse videokursus \u2192"}, {"text_idx": "#000001", "text": "Mo\u0303ista sihtkliente nende meiliturunduse analu\u0308u\u0308tika taktikate abil"}, {"text_idx": "#000002", "text": "Eesti E-kaubanduse Liit koondab rohkem kui 500 usaldusva\u0308a\u0308rset e-kauplejat ja suunana\u0308itajat. Kasvatame e-kaubandust koos!"}, {"text_idx": "#000003", "text": "Paljud leiavad, et e-maili turundus on efektiivseim ja ko\u0303rgeima investeeringu tootlusega (ingl ROI- return on investment) turundusstrateegia. Ja tead mis?"}, {"text_idx": "#000005", "text": "Eesma\u0308rk on investeerida o\u0303igetesse vahenditesse, panna paika selged sihid ja vo\u0303tmemo\u0303o\u0303dikud (ingl KPI- key performance indicator) ning ja\u0308lgida o\u0303iget statistikat, et kampaania tulemuslikkust pika aja jooksul hinnata. Kuigi meiliturunduse analu\u0308u\u0308simine vo\u0303ib tunduda keeruline ja igav, on see edu saavutamiseks vajalik.Tasub aga meeles pidada, et see ei tugine vaid mo\u0303o\u0303dikutel ja statistikal."}, {"text_idx": "#000006", "text": "Et e-maili turundusest to\u0303epoolest aru saada, pead esmalt oma kliente tundma o\u0303ppima.Ja\u0308rgnevalt toome va\u0308lja mo\u0303ned lihtsad taktikad, mida oma analu\u0308u\u0308si sisse viia."}, {"text_idx": "#000007", "text": "Analu\u0308u\u0308si kasutajate demograafiat ja segmenteeri publikut"}, {"text_idx": "#000008", "text": "Personaliseerimine on u\u0308ks meiliturunduse alustalasid. Sinu sihtkliendid ei oota u\u0308ks-suurus-ko\u0303igile la\u0308henemisega sisu. Nad eeldavad, et mo\u0303istad nende individuaalseid vajadusi ja pakud sellele vastavat kasutajakogemust."}, {"text_idx": "#000009", "text": "U\u0308ks to\u0303husamaid viise oma sihtklientide vajaduste ta\u0308itmiseks on sihtru\u0308hmade segmenteerimine. Eesma\u0308rk on jagada sinu uudiskirja sisu kitsamateks ja spetsiifilisemateks osadeks. Seda tehes lood paremaid e-kirju, mis sinu publikut edukamalt ko\u0303netavad."}, {"text_idx": "#000010", "text": "U\u0308ks populaarsemaid segmenteerimise meetodeid meiliturundajate seas on osalusvormi kasutamine. Na\u0308iteks kasutajad, kes registreeruvad otse sinu lehel, koondatakse eraldi kategooriasse neist, kes teevad seda Facebooki vahendusel.Kuigi selline mo\u0303o\u0303dik on lihtne ja mugav, ei anna see paraku sihtru\u0308hma kohta eriti palju infot. On mitmeid viise, kuidas oma uudiskirja saajate nimekirja efektiivsemalt osadeks jaotada. U\u0308ks vo\u0303imalus on teha seda, la\u0308htudes kliendi:"}, {"text_idx": "#000012", "text": "Loomulikult ei ta\u0308henda see, et peaksid kasutama kogu eelnimetatud infot. Vali aspektid, mis sinu a\u0308rimudeli ja publikuga ko\u0303ige paremini seostuvad. Sellise segmenteerimise tulemusena saad luua segmente, la\u0308htudes na\u0308iteks kontaktide vanusest vo\u0303i soost.Lisaks vo\u0303id oma publikut segmenteerida ka psu\u0308hhograafiliste andmete alusel. Nii saad teha jaotuse, la\u0308htudes kasutajate eelistustest, sirvimise mustritest vo\u0303i varasemates ostudest. Sellist la\u0308henemist tasub kasutada, kui haldad na\u0308iteks sisustusteemalist blogi."}, {"text_idx": "#000013", "text": "Loo ja ja\u0308lgi kliendi elutsu\u0308kli e-kirju"}, {"text_idx": "#000014", "text": "See, kuidas oma sihtpublikuga suhtled, so\u0303ltub suuresti nende asukohast mu\u0308u\u0308gitorus. Kui klient on na\u0308iteks alles omandamise faasis, ei ole ta veel valmis sinu juures ostu sooritama. Sellised kliendid tahavad alles sinu bra\u0308ndi ja tooteid tundma o\u0303ppida. Seeto\u0303ttu ei ole mo\u0303tet nende poole suurepa\u0308raseid sooduspakkumisi teele panna.Eesma\u0308rk on saata o\u0303igel ajal o\u0303ige so\u0303num o\u0303igetele inimestele."}, {"text_idx": "#000015", "text": "Siinkohal tulebki ma\u0308ngu kliendi elutsu\u0308klil po\u0303hinev turundamine. Teisiso\u0303nu - pead analu\u0308u\u0308sima iga kliendi elutsu\u0308klit ja enda so\u0303numeid vastavalt sellele kohandama. Sellisel viisil pakud klientidele asjakohast ja personaalset kasutajakogemust. Ko\u0303ige va\u0308a\u0308rtuslikum aspekt kliendi elutsu\u0308klil po\u0303hineva turundamise juures peitub vo\u0303imaluses luua to\u0303eliselt tugev kliendisuhe."}, {"text_idx": "#000016", "text": "Elutsu\u0308klist la\u0308htuvad e-kirjad to\u0303stavad kliendi huvi ning kaasatust, mis on levinud mo\u0303o\u0303dikud, mida turundusstrateegia hindamisel ja\u0308lgida. Kliendi elutsu\u0308klil po\u0303hineva meiliturunduse puhul on mo\u0303ned reeglid, mida tasub ja\u0308rgida. Esiteks, tea, so\u0303ltuvalt kliendi teekonnast, millal oma e-kiri teele panna. Kui klient on na\u0308iteks sinu juures juba ostu sooritanud, vo\u0303id talle su\u0308nnipa\u0308eval o\u0303nnitluse edastada vo\u0303i teda e-kirjas lojaalsuse eest ta\u0308nada."}, {"text_idx": "#000017", "text": "Teiseks, loo e-kirjad, mis jo\u0303uavad kliendini konkreetsel hetkel. Siinkohal tuleks kasutusele vo\u0303tta ka varasemalt mainitud segmenteerimise reeglid. Eesma\u0308rk on analu\u0308u\u0308sida oma uudiskirja saajate baasi ja koguda nende demograafilisi ja psu\u0308hhograafilisi andmeid. Loo sellest la\u0308htuvalt ostja tu\u0308u\u0308bid, mis erinevaid kliendigruppe esindavad. Nii saad lihtsal viisil oma sihtklienti visualiseerida ja oma so\u0303numeid vastavalt kohandada."}, {"text_idx": "#000019", "text": "Mis on ko\u0303ige olulisem mo\u0303o\u0303dik, mida oma meiliturunduse analu\u0308u\u0308tikas kasutad? Vo\u0303ime kihla vedada, et selleks on klikkimiste arv. To\u0303ena\u0308oliselt no\u0303ustuvad sinuga enamik meiliturundajatest. Uuringute po\u0303hjal peab enam kui 70% digiturundajatest klikkimise ma\u0308a\u0308ra ko\u0303ige kasulikumaks na\u0308itajaks kampaania edukuse ma\u0308a\u0308ramisel. Teine populaarne mo\u0303o\u0303dik, millele meiliturundajad toetuvad, on avamiste ma\u0308a\u0308r."}, {"text_idx": "#000020", "text": "Need na\u0308itajad ei u\u0308tle paraku sinu sihtklientide kohta just palju. Na\u0308iteks klikkimiste arv na\u0308itab vaid seda, kui mitu inimest sinu e-kirjas sisalduval lingil vo\u0303i CTA nupul vajutasid. Avamise ma\u0308a\u0308r na\u0308itab kirjasaajate hulka, kes sinu e-kirja avasid, vo\u0303rreldes ko\u0303igi uudiskirja saanute arvuga. Sisuliselt mo\u0303o\u0303dab see vaid sinu e-kirja teema lahtri edukust. Parima u\u0308levaate kasutajate huvist ja kaasatusest saad siis, kui vo\u0303rdled klikkimiste arvu avamistega."}, {"text_idx": "#000021", "text": "Lihtsalt o\u0308eldes vo\u0303rreldakse sellisel juhul unikaalsete klikkimiste hulka unikaalsete avamiste hulgaga. See annab sulle info, kui palju inimesi pa\u0308rast e-kirja avamist mo\u0303nel lingil klikkis.Klikkimiste ja avamiste suhe aitab sul sul oma sisu asjakohasust ja kasutajate kaasatust hinnata. Madala na\u0308itaja annab teadmise, et enamik sinu kirja saajatest ei leidnud po\u0303hjust linkidel vo\u0303i CTA-l klikkimiseks."}, {"text_idx": "#000023", "text": "Meiliturunduse analu\u0308u\u0308tika ei ole vaid lihtne statistika"}, {"text_idx": "#000024", "text": "Meiliturunduse analu\u0308u\u0308tika on keerukas. Seeto\u0303ttu on oluline valida meiliturunduse kampaaniate la\u0308biviimiseks mo\u0303ni platvorm nagu Smaily, mis pakub vo\u0303imalust enda e-kirjade edukust mo\u0303o\u0303ta. Lisaks meiliturunduse na\u0308itajate analu\u0308u\u0308simisele (nt avamiste ja konversioonima\u0308a\u0308r), pead ka oma kliente mo\u0303istma. Eesma\u0308rk on teha kindlaks, miks konkreetne meiliturunduse taktika to\u0308o\u0308tab vo\u0303i ei to\u0308o\u0308ta."}, {"text_idx": "#000025", "text": "Siinkohal ongi abiks eelnimetatud nipid. Oma sihtklientide mo\u0303tteviisist aru saades lood asjakohasemat sisu ning muudad mu\u0308u\u0308givihjed kiiremini klientideks."}, {"text_idx": "#000033", "text": "Teame ta\u0308pselt mis e-kaubanduses toimub ning kuidas seda a\u0308ri arendamiseks kasutada. Jagame neid teadmisi hea meelega u\u0308levaadete, uuringute ja koolituste kaudu. Et kasvamine ja ostmine oleks lihtsam."}, {"text_idx": "#000034", "text": "Eesti e-kaubanduse maine ja ka\u0308eka\u0308ik on meile olulised. Seisame selle eest, et Eesti e-kaubandus vastaks headele tavadele ja ko\u0303rgetele kvaliteedistandarditele. See on kasulik nii ostjale kui mu\u0308u\u0308jale."}, {"text_idx": "#000035", "text": "Muudame koos e-kaubanduse turvalisemaks. Meie \u201cTurvaline ostukoht\u201d kvaliteedima\u0308rgis tagab ostjale kontrollitud ja rangetele tingimustele vastava ostukogemuse ning to\u0303stab mu\u0308u\u0308ja usaldusva\u0308a\u0308rsust ja parandab mainet."}, {"text_idx": "#000038", "text": "Eesti E-kaubanduse Liitu kuulub juba pea 500 mainekat e-poodi ja tegutseme u\u0308hiselt paremuse poole 14 aastat"}]